Regeringen har ellers netop indgået en aftale med regionerne, der tilfører hele det danske sundhedsvæsen yderligere en milliard kroner i 2016. De ekstra penge rækker dog ikke fuldt ud til især at dække de stigende medicinudgifter til næste år i Region Nordjylland. Som det ser ud nu, skal regionen derfor ud at finde besparelser på næste års budget i størrelsesorden 100-150 millioner kroner. Det får konsekvenser, forudser regionrådsformand Ulla Astman.

Referat:
Økonomien i det nordjyske sundhedsvæsen kommer under stærkt pres til næste år. Det kan betyde afskedigelser, spår regionrådsformand Ulla Astman (Soc.dem.).